**Timothy McKenzie** (s. 4. tammikuuta 1989 Lontoo, Britannia), paremmin tunnettu taiteilijanimellään **Labrinth**, on englantilainen laulaja-lauluntekijä, multi-instrumentalisti ja tuottaja. McKenzie työskenteli ensin Simon Cowellin levy-yhtiössä Syco Musicissa tuottajana, joka johti levytyssopimukseen yhtiön kanssa. Näin ollen Labrinthista tuli Sycon ensimmäinen artisti kuuteen vuoteen, joka ei noussut pinnalle kykyjenetsintäkilpailusta.

Labrinth pääsi ensimmäistä kertaa Britannian singlelistalle maaliskuussa 2010 kun "Pass Out", yhteistuotantokappale Tinie Tempahin kanssa, ylsi ensimmäiselle sijalle. Artistin ensimmäinen soolosingle, "Let the Sun Shine" pääsi samalla listalla kolmanneksi syyskuussa 2010. Labrinthin esikoisalbumi, Electronic Earth, julkaistiin 31. maaliskuuta 2012. Siltä julkaistiin yhteensä kolme singleä, joista viimeisin, "Beneath Your Beautiful" ylsi Isossa-Britanniassa ensimmäiselle sijalle. Tällä hetkellä Labrinth valmistelee toista studioalbumiansa.*lähde?*

Elämä ja ura
------------

### 1989–2010: Nuoruus ja uran alkuvaiheet

McKenzie tulee musikaalisesta perheestä, joka koostuu yhdeksästä lapsesta. Lapsena hänet ympäröi amerikkalainen gospelmusiikki. Kun McKenzie oli nuorempi, hän muodosti sisaruksiensa kanssa yhtyeen nimeltä Mac 9. Käydessään Stoke Newingtonin koulua McKenzie alkoi tavoittelemaan musiikkiuraa. Hänen veljensä tutustutti hänet musiikintekoon, kun hän oli 15-vuotias.*lähde?*

Helmikuussa 2010 McKenzie esiintyi brittiläisen rap-artistin, Tinie Tempahin, esikoissinglellä "Pass Out". Hän myös osallistui sen tekemiseen. Single debytoi Britannian singlelistalla ensimmäisellä sijalla. Kappale palkittiin vuonna 2011 Brit-palkinnolla. Myöhemmin McKenzie esiintyi Tempahin toisella singlellä, joka oli myös menestys Brittein saarilla.

### 2010–2012: *Electronic Earth*

Saatuaan suosiota lauluntekijänä ja tuottajana, Simon Cowell lähestyi Labrinthia ja kiinnitti hänet Syco Musiciin. Näin ollen Labrinthista tuli Sycon ensimmäinen artisti kuuteen vuoteen, joka ei noussut pinnalle kykyjenetsintäkilpailusta. Syyskuussa 2010 Labrinth julkaisi esikoissinglensä, "Let the Sun Shine", Sycon kautta. Kappale ylsi Britannian singlelistalla kolmanneksi.

Runsas vuosi myöhemmin julkaistiin toinen single, "Earthquake", Tinie Tempahin kanssa. Tämä kappale nousi Isossa-Britanniassa toiselle sijalle ja myi ensimmäisellä viikolla 115 530 kappaletta. Joulukuussa 2011 laulaja vahvisti esikoisalbuminsa julkaisupäiväksi 2. huhtikuuta 2012. Julkaisunsa jälkeen se nousi Britannian albumilistalla toiseksi.

Diskografia
-----------

### Studioalbumit

* *Electronic Earth* (2012)
* *Imagination & the Misfit Kid* (2019)

### Singlet

* "Let the Sun Shine" (2010)
* "Earthquake" (mukana Tinie Tempah) (2011)
* "Last Time" (2012)
* "Express Yourself" (2012)
* "Treatment" (2012)
* "Beneath Your Beautiful" (mukana Emeli Sandé) (2012)
* "Let It Be" (2014)
* "Jealous" (2014)
* "Don`t Fence Me In" (2019)
* "All For Us" (mukana Zendaya) (2019)
* "Something's Got to Give" (2019)
* "Where the Wild Things" (2019)
* "Like a Movie" (2019)
* "Oblivion" (featuring Sia) (2019)
* "No Ordinary" (2020)
* "Ave Maria" (2020)
* "Yeh I Fuckin' Did It" (2022)
* "I'm Tired" (with Zendaya) (2022)

Lähteet
-------

1. 1 2  Cable, Simon: Simon Cowell adds singer Labrinth to his record label - his first non-talent show signing in six years *Daily Mail*.  16.6.2010. Viitattu 2.6.2014. (englanniksi)
2. ↑  Official Charts - Tinie Tempah *Official Charts Company*. Viitattu 2.6.2014. (englanniksi)
3. 1 2  Official Charts - Labrinth *Official Charts Company*. Viitattu 2.6.2014. (englanniksi)
4. ↑  Lewis, Pete: Labrinth: Ready for the Launch *Blues and Soul*. Viitattu 6.6.2014. (englanniksi)
5. ↑  Shezar Interview *Youtube*.  14.12.2012. Viitattu 6.6.2014. (englanniksi)
6. ↑  Chart Archive: Tinie Tempah *Chart Archive*.  Arkistoitu 19.1.2013. Viitattu 6.6.2014. (englanniksi)
7. ↑  Brit Awards 2011: Winners  11.2.2011. BBC. Viitattu 6.6.2014. (englanniksi)
8. ↑  Tinie Tempah and Labrinth: Frisky *aCharts*. Viitattu 6.6.2014. (englanniksi)
9. ↑  2010 Top 40 Official Singles Chart UK Archive 9th October 2010 *Official Charts Company*. Viitattu 6.6.2014. (englanniksi)
10. ↑  Chart Stats - Labrinth *Chart Stats*.  Arkistoitu 19.1.2013. Viitattu 6.6.2014. (englanniksi)
11. ↑  2012 Top 40 Official Albums Chart UK Archive 14th April 2012 *Official Charts Company*. Viitattu 6.6.2014. (englanniksi)

Aiheesta muualla
----------------

* Labrinthin viralliset sivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Yhdysvallat

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana

 |

 |